**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL BĮ KLAIPĖDOS MIESTO SPORTO BAZIŲ VALDYMO CENTRO SPORTO AIKŠTYNŲ TEIKIAMŲ ATLYGINTINŲ PASLAUGŲ KAINŲ NUSTATYMO“ PROJEKTO**

1. **Projekto rengimą paskatinusios priežastys.**

BĮ Klaipėdos miesto sporto bazių valdymo centrui (toliau – Bazių valdymo centras) yra perduoti valdyti, naudoti ir disponuoti patikėjimo teise 4 sporto aikštynai prie švietimo įstaigų: Klaipėdos Prano Mašioto progimnazijos sporto aikštynas (Varpų g. 3, Klaipėda), Klaipėdos „Pajūrio“ progimnazijos sporto aikštynas (Laukininkų g. 28, Klaipėda), Klaipėdos „Verdenės“ progimnazijos sporto aikštynas (Kretingos g. 22, Klaipėda) ir Klaipėdos „Versmės“ progimnazijos sporto aikštynas (Simonaitytės g. 2, Klaipėda).

Šiuo Savivaldybės tarybos sprendimo projektu siekiama nustatyti ir patvirtinti Bazių valdymo centro sporto aikštynų teikiamų atlygintinų paslaugų kainas.

**2. Parengto projekto tikslai ir uždaviniai.**

Sprendimo projekto tikslas – patvirtinti Bazės valdymo centro sporto aikštynų teikiamų atlygintinų paslaugų 1 valandos kainas.

Sprendimo projekto uždaviniai:

1. Išgryninti Bazių valdymo centro sporto aikštynų teikiamų atlygintinų paslaugų sąrašą;

2. Bazių valdymo centro sporto aikštynų teikiamų paslaugų kainas suskaičiuoti pagal įstaigos pateiktas tik su paslauga susijusias išlaidas.

1. **Kaip šiuo metu yra teisiškai reglamentuojami projekte aptarti klausimai.**

Projektas parengtas, vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, kuriame numatyta išimtinė tarybos kompetencija. Viena iš tokių – kainų ir tarifų už savivaldybės biudžetinių įstaigų teikiamas atlygintinas paslaugas nustatymas.

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus šį sprendimo projektą, Bazių valdymo centras galės suteikti sporto aikštynų naudojimo paslaugą juridiniams ir fiziniams asmenims, norintiems vykdyti sportinę veiklą.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenumatoma.

**6. Jeigu sprendimui įgyvendinant reikia kitų teisės aktų, kas ir kada juos turėtų parengti, šių aktų matmenys.**

Šiam sprendimui įgyvendinti kitų teisės aktų parengti nereikia.

**7. Kiek biudžeto lėšų pareikalaus ar leis sutaupyti projekto įgyvendinimas.**

Šiam sprendimui įgyvendinti 1 valandos paslaugos suteikimo kaina paskaičiuota, vadovaujantis Klaipėdos miesto savivaldybės sporto bazių teikiamų atlygintinų paslaugų kainos dydžio nustatymo metodika, kurią patvirtino Klaipėdos miesto savivaldybės taryba 2017 metais. Metodika skirta kainos už sporto bazių teikiamas atlygintinas paslaugas dydžio nustatymo, vertinimo, perskaičiavimo principams reglamentuoti.

Sporto bazių teikiamų atlygintinų paslaugų kainos dydis nustatomas taip, kad būtų padengtos visos būtinosios su paslaugos teikimu susijusios pagrįstos sąnaudos.

Bazių valdymo centro sporto aikštynų teikiamų atlygintinų paslaugų kainos 1 valandos įkainis buvo paskaičiuotas pagal: 1) vienos sporto bazės visų su paslaugos teikimu susijusių sąnaudų, t. y. šildymo sistemos priežiūros, elektros, vandentiekio, kanalizacijos, komunalinių atliekų tvarkymo, priešgaisrinės ir turto apsaugos, turto draudimo, ryšių, transporto, einamojo remonto ir kitų paslaugų bei panaudotų prekių, susijusių su bazės priežiūra ir paslaugos teikimu, metinę sumą; 2) naudingos sporto bazės plotą kv. m.; 3) visos sporto bazės, plotą kv. m.; 4) bazės užimtumą, valandų skaičiaus vidurkį per metus.

Siekiant užtikrinti teisingą atlygio už sporto bazių teikiamas atlygintinas paslaugas dydį, kartą per metus yra įvertinami 9 kalendorinių mėnesių faktinių sąnaudų ir sporto bazių faktiniai užimtumo pokyčiai. Atsižvelgiant į juos, gali būti perskaičiuojamas atlygis už teikiamas paslaugas, keičiant jį nuo kitų kalendorinių metų.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Adresas | Bendras plotas kv. m | Patalpų pavadinimas | Perduotas plotas, kv. m | Užimamo ploto proc. | Metinės išlaidos | Vidut. išlaidos 1 val. | Užimtumas  val. | **Įkainis**  **(1 val.)**  **Eur** |
| Laukininkų g. 28 (Klaipėdos „Pajūrio“ progimnazijos sporto aikštynas) | 12668,97 | x | 12668,97 | 100 | 45796 | x |  |  |
| Dirb. dangos  futbolo aikštė | 7310,48 | 57,7 | 26424 | 10,28 | 2700,00 | **10** |
| Bėgimo takai | 972,18 | 7,7 | 35263 | 1,71 | 2160,00 | **2** |
| Kita | 4386,31 | 34,6 | 15845 | 0 |  |  |
| Varpų g. 3 (Klaipėdos Prano Mašioto  progimnazijos  sporto aikštynas) | 8517,10 | x | 8517,10 | 100 | 25892 | x |  |  |
| Dirb. dangos  futbolo aikštė | 2826,70 | 33,2 | 8596 | 4,18 | 2160,00 | **4** |
| Kita | 5690,40 | 66,8 | 17296 | 0 |  |  |
| Simonaitytės g.2 (Klaipėdos „Versmės“  progimnazijos sporto aikštynas) | 6272,56 | x | 6272,56 | 100 | 35564 | x |  |  |
| Dirb. dangos  futbolo aikštė | 3354,38 | 53,5 | 19027 | 9,25 | 2160,00 | **9** |
| Bėgimo takai | 1483,24 | 23,6 | 8393 | 4,09 | 2160,00 | **4** |
| Krepšinio aikštelė | 1160,21 | 18,5 | 6579 | 3,20 | 2160,00 | **3** |
| Kita | 274,73 | 4,4 | 1565 | 0 |  |  |
| Kretingos g. 22 (Klaipėdos „Verdenės“  progimnazijos  sporto aikštynas) | 9351,87 | x | 9351,87 | 100 | 60965 | x |  |  |
| Dirb. dangos  futbolo aikštė | 5129,28 | 54,8 | 33409 | 13,00 | 2700,00 | **13** |
| Bėgimo takai | 1942,81 | 20,8 | 12681 | 6,16 | 2160,00 | **6** |
| Krepšinio aikštelė | 1025,49 | 11,0 | 6706 | 3,25 | 2160,00 | **3** |
| Teniso/badmintono aikštelė | 995,20 | 10,6 | 6462 | 3,15 | 2160,00 | **3** |
| Kita | 259,09 | 2,8 | 1707 | 0 |  |  |

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Bazių valdymo centro sporto aikštynų teikiamų paslaugų kainas paskaičiavo Planavimo ir analizės skyrius pagal galiojančius teisės aktų reikalavimus.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo BĮ Klaipėdos miesto sporto bazių valdymo centras, parengė Sporto skyrius.

**10. Kiti reikalingi pagrindimai ir paaiškinimai.**

Nėra.

PRIDEDAMA: Teisės aktų, nurodytų sprendimo projekto įžangoje, išrašas, 1 lapas.

Sporto skyriaus vedėja Rasa Rumšienė

***Suvestinė redakcija nuo 2021-01-02 iki 2021-06-30***

*Įstatymas paskelbtas: Žin. 1994, Nr.* [*55-1049*](https://www.e-tar.lt/portal/legalAct.html?documentId=TAR.D0CD0966D67F)*, i. k. 0941010ISTA000I-533*

***Nauja įstatymo redakcija nuo 2008-10-01:***

*Nr.* [*X-1722*](http://www3.lrs.lt/cgi-bin/preps2?a=327811&b=)*, 2008-09-15, Žin., 2008, Nr. 113-4290 (2008-10-01),* [***atitaisymas***](http://www3.lrs.lt/pls/inter/dokpaieska.showdoc_l?p_id=397297&p_query=&p_tr2=) ***skelbtas: Žin., 2011, Nr. 45***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**KETVIRTASIS SKIRSNIS**

**SAVIVALDYBIŲ INSTITUCIJOS, JŲ SUDARYMAS IR ĮGALIOJIMAI**

**16 straipsnis. Savivaldybės tarybos kompetencija**

2. Išimtinė savivaldybės tarybos kompetencija:

37) kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas ir keleivių vežimą vietiniais maršrutais nustatymas, centralizuotai tiekiamos šilumos, šalto ir karšto vandens kainų nustatymas (tvirtinimas) įstatymų nustatyta tvarka, vietinių rinkliavų, įmokų ir mokesčių tarifų nustatymas įstatymų nustatyta tvarka;

–––––––––––––––––––––––